– იოგა იდეალური საშუალებაა ორსულობის დროს, ამ შემთხვევაში ვარჯიშები არის მსუბუქი, სასიამოვნო და რელაქსაციური. ორსულის სხეული ინარჩუნებს მოქნილობას, რაც ძალიან მნიშვნელოვანია მშობიარობისათვის და რადგან ვარჯიშები სიამოვნებაზე და რელაქსაციაზეა ორიენტირებული – ძალზედ მშვიდდება ორსულის ნერვული სისტემა, ეს სასარგებლოა როგორც ფეხმძიმისათვის, ასევე ნაყოფისთვის. რაც შეეხება ორსულობის შემდგომ ვარჯიშის დაწყებას – თუ არის შესრულებული საკეისრო კვეთა, ვარჯიშის განახლება შეიძლება 3-4 თვეში მშობიარობის შემდეგ, ხოლო ფიზიოლოგიური მშობიარობის შემთხვევაში კი 1 კვირაში. ვარჯიშის განახლება ხელს უწყობს ქალს ფიზიკური მდგომარეობის აღდგენაში.